Brittanje geteister deur terroriste | Die Vryburger
Die polisie in Brittanje het ses vermeende Moslem-terroriste op verskeie plekke in Londen in hegtenis geneem. Dit volg op nog twee inhegtenisnemings vroeër van vermeende Moslem-terroriste.
Die polisie het gesê die inhegtenisneming van die ses het niks te make met die komende Olimpiese Spele nie.
Intussen is nog een persoon wat verdag voorkom as ’n moontlike terroris, in hegtenis geneem deur die polisie.
Die deurtastende optrede wys egter dat die owerheid geen kanse wil waag met ’n verwagte 600,000 toeriste wat tydens die Olimpiese Spele by die hoofstad sal aan doen nie.
Woordvoerders in Suid-Afrika het die aangeleentheid as ernstig bestempel, maar ook daarop gewys dat die terroriste se volksmoord-aanvalle op blankes in Suid-Afrika van veel ernstiger omvang is. Byeboer verpletter oor “Patensie-vloek” | News24
Byeboer verpletter oor “Patensie-vloek”
Afgetrede byeboer Hendrik Botes by van sy byekorwe wat deur vandale in Patensie aan die brand gesteek is. Foto’s: NICHOLA UYS
’N bekende byeboer van hier is verpletter na die “Patensie-vloek” weereens toegeslaan het.
Hendrik Botes (79) het minstens R140 000 se skade gely weens ’n groep vandale wat die afgelope drie weke sowat 35 van sy byekorwe in Patensie verbrand of stukkend gegooi het.
Volgens Botes, wat al vanaf sy hoërskool-dae met bye boer, is 27 van sy 32 byekorwe op die een plaas aan die brand gesteek, terwyl nog agt in ’n nabygeleë watersloot gegooi is.
“Die stukkende en verbrande korwe het die wêreld volgelê,” sê ’n platgeslane Botes.
Nichola Uys, ’n Patensie-inwoner wat die skade saam met Botes aanskou het, sê vir Botes is byeboerdery en heuning sy lewe, sy besigheid en sy inkomste. “Verbeel jou sy afgryse toe hy die beskadigde korwe ontdek het. Ek kon sy intense pyn vir die dood van sy bye voel.”
Botes is amper seker dit is van dieselfde groep mense wat al vir die afgelope 20 jaar van sy byekorwe vernietig.
“Hulle werkswyse stem ooreen. Die mense het geen respek vir bye nie. Hoekom hulle dit doen, is onverklaarbaar,” sê Botes. Hy vermoed dat van die heuning gebruik word om karrie, ’n tuisgestookte drank, te maak.
Volgens Botes het hy die voorval by die po-lisie aangemeld.
“Hulle vernielsugtigheid maak dit vir my moeilik om met bye in die Patensie-omgewing te boer. Ons trek regdeur die jaar met ons bye, en dit is net hier waar ons op groot-skaal skade ly,” sê Botes.
“Vir die bedryf beteken dit dat byeboere groot hoeveelhede bye en geld verloor. Dit beteken ook dat Suid-Afrika heelwat minder heuning produseer as wat hy behoort te doen. Verder ly die landboubedryf geweldig hieronder - hoofsaaklik vrugte- en groenteboere wat van bestuiwing afhanklik is.”
Die meerderheid van die wêreld se gewasse is afhanklik van bye vir bestuiwing. Sonder bye sal baie gewasse nie vrug nie, wat nadelig vir die bevolking sal wees.
Botes beoog nou om ’n veldtog van stapel te stuur waar plaaslike kinders en volwassenes oor die noodsaaklikheid van bye inge-lig kan word.
Botes se heuning word in Johannesburg onder die handelsmerk Lillte Bee gebottel.